Sea King måtte nødlande ved Lakselv
Sea King-helikopteret var ute på en treningstur da problemene oppsto. - Det ble utført en kontrollert nødlanding, opplyser redningsleder Frode Iversen i Hovedredningssentralen i Nord-Norge til NTB. Det er ikke meldt om personskader i forbindelse med hendelsen. Helikopteret landet på en fjelltopp, og hovedredningssentralen jobber nå med å få evakuert mannskapet. Problemene oppsto 13 kilometer sørvest for Banak hvor helikopteret er stasjonert, og det landet på høyden Divgagáisá, melder Finnmark Dagblad. Det er ikke meldt om dårlig vær i området.
Tekniske problemer førte til at et Sea King-helikopter måtte nødlande på en fjelltopp ved Lakselv i Finnmark.